**Эссе**

**Қазақстан EXPO – 2017 қарсаңында**

Бостандық ОМ қазақ тілі мен әдебиеті пәнінің мұғалімі

Гүлжан Назымбекқызы Идрисова

Менің тәуелсіз елім жиырма бес жыл ішінде аяғын жаңа басқан сәбидей,көпті үйреніп, үлкен – үлкен жетістіктерге жетті. Олардың ішіндегі ең маңыздысы мен бүгінгі таңда актуалды болып есептелетіні - **EXPO – 2017** . 2011 жылдың 11 маусымында Париж қаласында Халықаралық көрмелер бюросының ассамблеясына Астана қаласы ресми түрде таныстырылды. Көрмені өткізу додасын жеңіп алған Қазақстанның қуанышы шексіз еді. Бұл қуанышты хабарды дүниежүзінің бұқаралық ақпарат құралдары жазып та, айтып та жатты. Ал еліміз мұндай әлемдік деңгейде өтетін көрмеге қызу кірісіп кетті. Біздің Астана ұсынған көрменің тақырыбы «Болашақтың энергиясы» деп аталады, ол баламалы энергия көздеріне және «жасыл» технологияға арналған. Яғни, қоршаған ортаны ластамас үшін, неғұрлым таза қалпын сақтап қалу үшін таңдалып отыр. Бұл тақырыпта қаншама жобалар, қаншама түрлі құрылғылар қолданысқа берілмек?!

1925 жылы Париж қаласындағы EXPO халықаралық көрмесінде тұңғыш қазақ әншісі болып, «Балқадиша» әнін шырқап, көрермендердің ыстық ықыласына бөленгендердің бірі – Әміре Қашаубаев туралы айтып кетпей болмайды.

EXPO сияқты халықаралық көрмелерге қатысу қай елдің болса да әлеуетін дүниежүзіне паш етуге берілген мүмкіндік. Оның үстіне, әлем алдында өзіңнің даму деңгейіңді іс жүзінде дәлелдей отырып, шараны жоғары деңгейлі дәрежеде өткізу – үлкен еңбекті, қайрат пен күшті талап етеді. Өйткені, елдерді достастыру, ауызбірлікке шақыру, инфрақұрылымдарды лайықты деңгейде дамыту кез – келген шараның мақтанышы. Бұл нәтижеге қол жеткізу оңай ма?!

EXPO халықаралық көрмесі «жасыл экономиканы» дамытып қана қоймай, еліміздің туристік саласын,экспорт пен импортты арттыру,елдің этномәдени, әлеуметтік, экономикалық салаларын дамытып, Қазақстанның қонақжайлылығы мен сан – алуан атадан балаға мұра болып келе жатқан дәстүрлерді таныту.

Қорыта келгенде, күннен күнге дамып жатқан заманауи заманауи технологияларды тиімді пайдаланса, біздің дәстүрлі энергия көздеріне тәуелділігіміз айтарлықтай төмендер еді. Сонда біз қоршаған ортаны зиянды қалдықтардан қорғап қана қоймай, көптеген жұмыс орындарын құрып, өз үлестерімізді қосар едік.

Сондықтан біздің Тәуелсіз жас мемлекетіміз үшін **EXPO – 2017** көрмесін өткізудің маңызы өте зор. Әрбір қазақстандық біздің жеңіске жететінімізге сенеді. Бұл тарихи оқиғаға куә болып, өз көзіңмен көру не деген бақыт десеңізші!